Document ID: /roh_data/filtered/fineweb-2-filterrobots_roh.jsonl.gz/5641

Entaifer la classificaziun biologica vegnivan ils bulieus attribuids pli baud al mund da las plantas. Pervia da lur particularitads fisiologicas e geneticas furman els oz in agen reginavel, il qual è dentant parentà pli ferm cun la fauna che cun la flora. Analog als animals sa nutreschan ils bulieus da substanzas organicas; quellas schlian els cun agid d’encims. Tuttina sco las cellas da las plantas possedan dentant er quellas dals bulieus vacuolas e membranas, entant ch’ils animals n’han naginas paraids da las cellas.
(Foto: Vincent Guyot / CC BY-SA 3.0)